钦定古今图书集成/明伦汇编/氏族典/第243卷 > 张伯玉
## 钦定古今图书集成/明伦汇编/氏族典/第243卷 > 张伯玉

按《尚友录》：伯玉，建安人。知太平州日，语司户曾巩曰：
“吾方作六经阁子为我记之。”巩呈稿终不合意，遂自
为之曰：“六经阁者，诸子百家皆在焉，不书尊经也。”巩
一见畏服。

===张巨===按《尚友录》：“巨，武进人。嘉祐中，举明经。少从胡瑗游，与
蒋之奇、胡宗愈丁隙为四友。以荐充国子监直讲。王
安石新经行，巨即引去，时论高之。有文集四十卷，《易
解》十卷。”